Varanasi News: वाराणसी में 1.87 करोड़ रुपये ठगी के मामले में अपराधी मुंबई से गिरफ्तार, पुलिस टीम को मिलेगा 1 लाख का इनाम
एक परसेंट कमीशन पर टैक्स बचाने का ऑफर देकर इन अपराधियों ने पीड़ित से 2 करोड़ रुपये की ठगी की है। पकड़े गए अपराधियों से 1 करोड़ 87 लाख रुपये बरामद किए गए हैं। इन चारों को आज कोर्ट में पेश किया जाएगा।
Varanasi News: कमिश्नरेट पुलिस वाराणसी ने रेशम फर्म के मैनेजर से दिनदहाड़े हुई 2 करोड़ की धोखाधड़ी और ठगी मामले का पर्दाफाश किया है। इस मामले में 4 इंटर स्टेट हाई प्रोफाइल अपराधी दबोचे गए हैं। चार जालसाजों पंकज भारद्वाज, तरुण गौतम, रोहन और सचिन शर्मा को गिरफ्तार किया गया है। ये अपराधी अत्यंत शातिराना और फिल्मी अंदाज में वारदात को अंजाम देते हैं। पकड़े गए अपराधियों से 1 करोड़ 87 लाख रुपये बरामद किए गए हैं। इन चारों को आज कोर्ट में पेश किया जाएगा। बता दें कि तीन अपराधियों की गिरफ्तारी मुंबई से और एक की गिरफ्तारी NCR से की गई है।बताया गया कि एक परसेंट कमीशन पर टैक्‍स बचाने का ऑफर देकर आरोपितों ने पीड़‍ित से रकम की ठगी की है। वहीं इस मामले में दूसरे अन्‍य शिकार की तलाश में टीम लगी थी कि पुलिस की सक्रियता से सभी पकड़ लिए गए।पुलिस टीम को मिलेगा 1 लाख का इनामइस मामले में इंस्‍पेक्‍टर अंजनी पांडे, सब इंस्‍पेक्‍टर राज कुमार पांडे, सब इंस्‍पेक्‍टर सूरज तिवारी सहित पूरी टीम को एसीएस होम के द्वारा 1 लाख रुपये के पुरस्कार देने की घोषणा की गई है। वाराणसी के पुलिस कमिश्‍नर सतीश गणेश ने इस बाबत जानकारी देते हुए पुलिस की कार्रवाई से अवगत कराया।अपराधियों पर नजर रखे हुए थी वाराणसी कमिश्नरेट की टीममायानगरी मुंबई में वीकेंड की हसीन शाम थी। साउथ मुंबई के आलीशान फाइव स्टार होटल के हाई क्लास बार में जाम टकरा रहे थे। वाराणसी डील की सेलिब्रेशन पार्टी आने वाले खतरा से बिलकुल अनजान और पूरे शबाब पर थी। उस वक्त होटल की लॉबी में सादे वस्त्रों में वाराणसी कमिश्नरेट की एक टीम घात लगाए अपने टारगेट पर नजर रख रही थी।सप्ताह भर चले अभियान में मिली सफलतासप्‍ताह भर तक चले अभियान में मुंबई के होटल से तीन अपराधी हिरासत में लिए गए। वहां पर कमिश्‍नरेट पुलिस की टीम चार दिनों का ट्रांजिट रिमांड हासिल करने के बाद रात में वाराणसी पहुंची। इस मामले में मास्‍टर माइंड माना जा रहा पंक‍ज भारद्वाज मरीन ड्राइव के एक बड़े होटल में ठहरकर पुलिस की सक्रियता की जांच में लगा हुआ था। अन्‍य आरोपितों से भी पुलिस की टीम पूछताछ कर रही है।